钦定古今图书集成/明伦汇编/氏族典/第228卷 > 杨朝晟
## 钦定古今图书集成/明伦汇编/氏族典/第228卷 > 杨朝晟

按《唐书杨朝晟传》：“朝晟，字叔明，夏州朔方人。兴行间，
以先锋功授甘泉府果毅。建中初，从李怀光讨刘文
喜泾州，斩获多，加骠骑大将军。怀光反，韩游瑰退保
邠宁，贼党张昕守邠州，大索军实，欲潜归之。朝晟父
怀宾为游瑰将，夜以数十骑斩昕及同谋者。朝晟泣
见怀光曰：‘父立功于国，子当诛’。怀光絷之。及怀光平”，
帝原朝晟，因为游瑰都虞候，加御史大夫。贞元九年，
为邠宁节度使。十七年，卒于屯。